## Odluka o načinu formiranja cijena određenih proizvoda u prometu na veliko odnosno na malo

### NN 67/1991 (12.12.1991.), Odluka o načinu formiranja cijena određenih proizvoda u prometu na veliko odnosno na malo

# REPUBLIČKI ZAVOD ZA STATISTIKU

Na temelju članka 6. Zakona o društvenoj kontroli cijena ("Narodne
novine", broj 27/85 i 53/90) Vlada Republike Hrvatske na sjednici
odrenoj 11. prosinca 1991. godine, donijela je

## ODLUKU

### o načinu formiranja određenih proizvoda u prometu na veliko odnosno na malo

I.

Poduzeća i druge pravne osobe koje se bave prometom proizvoda (u nastavku
teksta: poduzeća) formiraju cijene proizvoda u prometu na veliko, odnosno
na malo primjenom marži iz ove odluke na nabavnu cijenu i to najviše do:

```
_______________________________________________________________________________
Proizvodi koji spadaju
u djelatnost                                                                            U prometu
_______________________________________________________________________________
Grana  Skupina  Podskupina      NAZIV                                           Na      Na
                                                                                        veliko  malo
                                                                                        na postotku do
_______________________________________________________________________________
1       2               3                               4                                       5
_______________________________________________________________________________
                                PODRUČJE 01
                                INDUSTRIJA I RUDARSTVO
0102    01020                   Proizvodnja ugljena:
                                svi proizvodi                                           3,0     12,0
0107                            Crna metalurgija
        01071   010713  Proizvodnja valjanog, vučenog i kovanog ćelika:
                                - srednji betonski čelik, glatki                                5,0     10,0
                                - srednji betonski čelik, rebrasti                      5,0     10,0
                                - betonski čelik iz valjane žice                        5,0     10,0
                                - zavarene armaturne mreže                              5,0     10,0
0112                            Prerada nemetalnih minerala (bez
                                građevinskog materijala)
        01121   011211  Proizvodnja ravnog stakla:
                                - ravno prozorsko staklo                                6,0     16,0
0119                            Prerada kemijskih proizvoda
        01192   011920  Proizvodnja sredstava za pranje i
                                kozmetičkih proizv.
                                - deterdženti i sredstva za pranje i čišćenje           5,0     15,0
                                - sapuni, šamponi za kosu, paste za zube                7,0     15,0
0121                            Proizvodnja gradevinshog materijala
        01211   012111  Proizvodnja vapna:
                                - hidratizirano vapno                                   10,0    15,0
        01212   012120  Proizvodnja cementa:
                                - portlandski cement                                    10,0    15,0
        01213   012130  Proizvodnja opeka i crijepa:
                                - svi proizvodi                                         10,0    15,0
        01214                   Proizvodnja prefabric.
                                građevinskih elemenata:
                                - svi proizvodi                                         10,0    15,0
0123                            Proizvodnja finalnih proizvoda od drva
        01232                   Proizvodnja ostalih finalnih proizvoda od drveta:
                                - svi proizvodi                                         7,0     10,0
0124                            Proizvodnja i prerada papira
        01241   012410  Proizvodnja celuloze i papira:
                                - toaletni papir                                                5,0     15,0
0126                            Proizvodnja gotovih tekstilnih proizvoda
                012699  Proizvodnja nespom. tekstilnih proizvoda:
                                - higijenska vata i higijenski ulošci                   5,0     15,0
0130                            Proizvodnja prehrambenih proizvoda
        01301   013010  Mljevenje i ljuštenje žitarica
                                - pšenično brašno                                       5,0     10,0
        01304   043042  Prerada i konzerviranje mesa i ribe:
                                - mesne konzerve trajne i polutrajne                    6,0     20,0
                                - suhomesnati proizvodi (suha  svinjska rebra,
                                suhi svinjski vrat bez kosti), suha slanina,
                                kobsičarski trajni i polutrajni proizvodi
                013043  Prerada i konzerviranje ribe:
                                - riblje konzerve                                       6,0     20,0
        01305   013050  Prerada i konzerviranje mlijeka
                                - pasterizirano mlijeko                         ukupno  10,0
                                - sterilizirano mlijeko                                 5,0     15,0
                                - hrana za dojenćad                                     5,0     15,0
        01306   013060  Proizvodnja šećera
                                - šeće                                                  5,0     15,0
        01306   013060  Proizvodnja biljnih ulja i masti
                                - jestivo ulje od suncokreta, soje i uljane repice      5,0     10,0
_____________________________________________________________________________

```

II.

Marža u tranzitu može iznositi najviše do 50% stope za pokriće troškova
prometa na veliko iz točke I. ove odluke i smatra se sastavnim dijelom
propisane stope za promet na veliko.

III.

Poduzeće može u prodajnu cijenu proizvoda zaračunati marže iz točke
I. ove odluke samo za onaj oblik prometa koji je stvarno obavio.

IV.

Ako u prometu na veliko sudjeluju dva ili više poduzeća, oni između
sebe dijele propisanu maržu u prometu na veliko. Prvi i svaki prethodni
sudionik u prometu na veliko dužan je u fakturi odnosno u otpremnici posebno
iskazati koji je dio propisane stope zaračunao, a koji je dio preostao
za sljedećeg sudionika u prometu na veliko.

V.

Pod nabavnom cijenom proizvoda u prometu na veliko odnosno na malo.
prema točki I. ove odluke, razumijeva se neto fakturna cijena dobavIjača,
uvećana za zavisne troškove.

Pod neto fakturnom cijenom smatra se krajnja cijena proizvoda koju kupac
plaća dobavljaču po ispostavljenoj fakturi (fakturna cijena umanjena za
sve odobrene popuste).

VI.

Pod zavisnim troškovima prema odredbama ove odluke, smatraju se troškovi
utovara i istovara proizvoda troškovi transporta od stovarišta dobavljača
do stovarišta kupca, troškovi osiguranja proizvoda u transportu, transportni
kalo, lom i kvar proizvoda posebni troškovi pakiranja u transportu proizvoda
(zimsko pakiranje i slično), troškovi transporta od stovarišta kupca do
njegovih prodavaonica odnosno prodajnih mjesta i troškotvi vraćanja povratne
ambalaže na temelju sklopljenih ugovora sa dobavljačem.

Kao zavisni troškovi iz stavka I. ove točke mogu se zaračunati samo
stvarni troškovi koje je imalo i fakturiralo kupcu drugo poduzeće.

Iznimno od odredbe stavka 2. ove točke, poduzeće može zaračunati zavisne
troškove iz stavka 1. ove točke i ako transport, utovar i istovar i dr.
obavi svojim sredstvima; a najviše do visine tarife u javnom prometu koja
je formirana u skladn sa propisima.

VII.

Poduzeće može pri formiranju prodajnih cijena, umjesto zaračunavanja
stvarnih zavisnih troškova za svaki proizvod, zaračunavati planirani postotak
ili apsolutni iznos svojih prosječnih zavisnih troškova i to uz sljedeće
uvjete:

1) da se prosječni zavisni troškovi planiraju na temelju ostvarenih
prosječnih zavisnih troškova u prethodnoj godini odnosno u prethodnom obračunskom
razdoblju tekuće godine.

2) da se planirani prosječni zavisni troškovi i stvarni zavisni troškovi
prate i svako obračunsko razdoblje usklađuju, smanjuju odnosno povećavaju,
na temelju knjigovodstvene evidencije koja se vodi na posebnim računima
vremenskih razgraničenja,

3) da se eventualna pozitivna razlika između planiranih i stvarnih prosječnih
zavisnih troškova iz protekle godine prenese u iduću godinu na navedene
račune vremenskih razgraničenja i koristi za istu namjenu.

VIII.

Ne smatra se povećanjem stope za pokriće troškova prometa pozitivna
razlika u cijeni koju prometna organizacija obračunava kao razliku između
postoječe prodajne cijene proizvoda na zalihama i prodajne cijene proizvoda
iste vrste i kvalitete koji su kasnije kupljeni.

Odredba stavka 1. ove točke ne odnosi se na proizvode iz uvoza.

XI.

Odredbe ove odluke primjenjuju se na radne ljude koji samostalno obavljaju
djelatnost osobnim radom sredstvima rada u vlasništvu građana (imaoci radnji),
te na ostale sudionike u prometu proizvoda iz ove odluke.

X.

Ako poduzeće koje se bavi proizvodnjom odnosno poduzeće koje se bavi
uvozom, u skladu s propisima formira svoje prodajne cijene tako da one
vrijede kao cijene u prodaji na veliko odnosno na malo, u tim cijenama
sadržani su i ovisni troškovi (franko skladište ili prodajno mjesto kupca)
i udio za pokriće troškova prometa.

Poduzeće iz stavka 1. ove točke dužno je u fakturi naznačiti da iskazana
prodajna cijena vrijedi kao prodajna cijena na veliko odnosno prodajna,
cijena na malo.

XI.

Novčanom kaznom od 10.000,00 do 50.000,00 dinara kaznit će se za prekršaj
poduzeće kao prvi odnosno prethodni sudionik u prometu na veliko ako u
fakturi odnosno u otpremnici ne iskaže posebno koji je dio propisane stope
na veliko zaračunao a koji dio te stope preostaje sljedećem sudioniku u
prometu (točka IV).

Za radnju iz odredbe stavka 1. ove točke kaznit će se za prekršaj i
odgovorna osoba u poduzeću, novčanom kaznom od 5.000,00 do 15.000,00 dinara.

XII.

Novčanom kaznom od 5.000,00 do 30.000,00 dinara kaznit će se za prekršaj
imalac radnje ako učini radnju iz odredbe stavka 1. točke XI. ove odluke.

XIII.

Ova odluka stupa na snagu danom objave u "Narodnim novinama".

Klasa: 307-0l/91-0l/l0

Urbroj : 5030116-91-2

Zagreb, 11. prosinca 1991.

Predsjednik

**dr. Franjo Gregurić, v. r.**

Odluka, NN 67/1991-1775
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)